Diari Oficial de la Generalitat Valenciana


Sumari del DOGV 5411, del 20-12-2006 (2006/13968)

Bases generals per a la selecció de personal al servici d'este Ajuntament.
--------------------------------------------------------------------------

### Dades del document

Número de DOGV
:   5411

Data del DOGV
:   20-12-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13988


Data del document
:   31-10-2006

Organisme emissor
:   Ajuntament d'Altea

Tipus de document
:   Convocatòria

Descriptors 

:   * Altea
    * procediment administratiu
    * concurs administratiu
    * administració local

Bases generals per a la selecció de personal al servici d'este Ajuntament. [2006/M13673]  
Miguel Ortiz Zaragoza, alcalde president de l'Ajuntament d'Altea, fa saber:   
Que en data 30 d'octubre de 2006, i amb el número 1.720/06, l'Alcaldia Presidència ha dictat el següent i literal decret sobre:  
«Aprovació bases generals per a la selecció de personal al servici d'este Ajuntament.  
Vist que per la Junta de Govern Local, en sessió celebrada en data 29 de setembre de 2006, es va aprovar l'oferta pública d'ocupació corresponent a l'any 2006 i en ella es conté un nombre considerable de places, la qual cosa significa que s'han d'instrumentar els mitjans adequats i la presa de decisions necessàries per a agilitzar la celebració de les proves selectives per a cobrir les places contingudes en la referida oferta d'ocupació pública  
Atés que mitjançant una Resolució de 14 de novembre de 2005, del director general d'Administració Local de la Conselleria de Justícia, Interior i Administracions Públiques de la Generalitat Valenciana, s'ordena publicar un text de bases generals de selecció del personal al servici de les entitats locals de la Comunitat Valenciana.  
Vist que les dites bases van ser publicades en el Diari Oficial de la Generalitat de 15 de desembre de 2005, inclosa la correcció d'errors a tal anunci publicat en el Diari Oficial de la Generalitat de 21 de març de 2006, a més de la publicació en el Butlletí Oficial de la Província d'Alacant número 107 de data 12 de maig de 2006.  
Atés el que disposa l'apartat segon de la resolució que determina que les entitats locals que assumisquen com a pròpies i de forma íntegra el text de bases generals que en esta resolució es proposa, podran substituir la publicació d'estes remetent-se en els seus respectius acords a la present resolució que es publicarà en el Diari Oficial de la Generalitat i en els butlletins oficials de les províncies a la comunitat autònoma.   
Atés que es fa totalment necessari per a l'interés públic municipal i una adequada gestió del personal que presta els seus servicis a esta corporació municipal aprovar les bases generals que han de regir en els processos selectius per a ingrés del personal en este Ajuntament.  
És per això que esta Alcaldia, en virtut de les atribucions que li conferix l'article 21.1.g), de la Llei 7/1985, de 2 d'abril, Reguladora de les Bases de Règim Local, resol:  
1. Assumir com a pròpies i de forma íntegra el text de les bases generals per a la selecció del personal al servici d'esta corporació, de conformitat amb la Resolució de 14 de novembre de 2005, de la Direcció General d'Administració Local de la Conselleria de Justícia, Interior i Administracions Públiques de la Generalitat Valenciana, publicades en el DOGV de 15 de desembre de 2005 i 21 de març de 2006, i BOPA número 107 de 12 de maig de 2006.  
2. Publicar la present resolució en el DOGV i en el BOPA als efectes que contra esta es puguen formular al·legacions o reclamacions en el termini de 20 dies hàbils a partir de l'última publicació que es produïsca en els diaris oficials, amb advertència que de no presentar-se al·legacions o reclamacions es considerarà que l'acte posa fi a la via administrativa.  
3. Doneu trasllat de la present als representants del personal d'este Ajuntament perquè en prenguen coneixement i als efectes procedents.  
Ho mana i firma l'alcalde president, en el lloc i data dalt indicats.»  
El que es fa públic per a general coneixement  
Altea, 31 d'octubre de 2006.. L'alcalde: Miguel Ortiz Zaragoza.